b'\n_START_ARTICLE_\nJean-Philippe Rameau\n_START_SECTION_\n\xc5\xbdivljenjepis\n_START_PARAGRAPH_\nFrancoski skladatelj, ki se je rodil 25. septembra 1683, kot sedmi izmed enajstih otrok. Za\xc4\x8del se je u\xc4\x8diti \xc4\x8dembalo in violino pod o\xc4\x8detovim vodstvom. \xc5\xa0tudij je kon\xc4\x8dal v jezuitskem kolegiju v Dijonu. Pri osemnajstih letih se je odlo\xc4\x8dil, da se popolnoma posveti glasbi, potem ko je nekaj \xc4\x8dasa igral violino v orkestru potujo\xc4\x8de skupine. Leta 1702 je bil organist v Avignonu, leta 1706 pa je objavil prvo zbirko za \xc4\x8dembalo in niz baletov. V raznih francoskih mestih je bil organist naslednjih trideset let. Leta 1723 je dobil stalno mesto v Parizu. Leta 1731 so mu zaupali glasbeno vodstvo zasebnega orkestra in spoznal se je z Voltairjem. Kljub uspehom in \xc4\x8dastem, je imel mnogo nasprotnikov. Od leta 1733 se je Rameau posvetil gledali\xc5\xa1\xc4\x8du in napisal okoli tridesel liri\xc4\x8dnih tragedij, baletnih oper in komedij ter drugih prilo\xc5\xbenostnih skladb._NEWLINE_Do smrti leta 1764 je zagrenjen \xc5\xbeivel Parizu, vendar je zagrizeno branil svoja na\xc4\x8dela.'